정조 9년
又啓目粘。義城縣殺獄罪人張順鍾等。依前同推之意。竝以分付道臣。何如。判付啓。義城縣殺獄罪人張順鍾獄事段。三人一套。滾下懸崖。在下者死。在上者不死。此固然之勢兺除良。折項無驗。蹴胸無痕。因戱劇之事。有邂逅之變。道狀論列。無容更議。依回啓施行爲旀。晉州牧殺獄罪人李德林獄事段。大抵傷處長廣。如板印出。足踢則方。頭觸則圓。自是不易之痕損。而此獄屍帳段。雖云頭觸無異足踢。胸膛傷處。不圓而方者。已是曉不得處是遣。抱膝倚柱。牢坐有時。則其貼背柱面。不言可知。此與空空地胸撞於頭。背觸於柱。大有間焉。又若倚柱之時。在稜隅而不在前面。則背脊之撞着有損。似無足怪。不然則脊背初不撞着於稜隅。何論有損無損。初覆檢驗時。似當以此一款。摘奸或盤問。而一不擧論者。極甚疎漏是遣。靑黑著痕而旣曰無癊。丹黃合劇而亦云破瘀。則其平日結痰艾灸之狀。推此足認。況旀二次之觸。拕至十日之久。病因添熱。跡近邂逅。則尤無持疑之端。德林身乙加刑一次。定配爲旀。安東府殺獄罪人權福順獄事段。致命之以病以打。犯手之在彼在此。姑勿論。按獄無原情之法則已。不然則此囚可活不可殺也。被告人福順之於被死人之婦福占。卽娚妹之間也。同氣至情。人孰不然。而福占娚妹段。筓髻之齡。旣隔二年之間。甁罍之痛。俱在十歲之前。零丁孤孑。相依爲命。及夫覆巢餘卵。彼婚此嫁。則其期望愛護之意。十倍他人。或恐一日不安於舅家是如可。翻唇之誚。無奈乎姑惡。鑠骨之䜛。未免於婦歎。戴午饁以出。曁夕飯不來。欲歸則歸輒被嗔。欲逃則逃亦無處。悼身世之悲楚。恨命途之險巇。彷徨躑躅於日暮空江之濱。竟作楓林投水之魂。則情境之慘惻。煩冤之結轖。行路聞猶淹涕。況旀爲其娚者。舊痛未艾。新哀阧發。當是時窮天極地之怨。其將如何分解。於是乎綑縛其夫。毆打其姑。詰阿妹之茹恨。問其姑之逼殺。以爲一半分湔讎雪憤之道者。天理人情之所可已而不已者。原情之論。不於此囚而何施也。福順身乙。特爲放送爲良如敎。又啓目粘。山淸縣殺獄罪人申重澄。依前同推。期於得情之意。分付。何如。判付啓。山清縣殺獄罪人申重澄獄事段。其矣狼藉受傷之跡。似非馬箠行兇之痕是遣。初覆檢狀。皆云穀道之腸出是隱則。推以事理。固當卽地致斃。何能自力往來於數十里地乎。亦何以拖至數日之久乎。此或爲被告人一分稱冤之端是乙喩。分付推官後。同推時出意見嚴覈。待其報來。使卽論理狀聞爲良如敎。又啓目粘。長鬐縣殺獄罪人張小斤獄事段。另飭同推。期於輸款。義城縣殺獄罪人李東致獄事段。依前同推。期於取服。新寧縣殺獄罪人河玉暹獄事段。依前同推。期於得情。固城縣殺獄罪人朴古音才獄事段。另加嚴訊。期於輸款。安東府殺獄罪人寺奴順得獄事段。另加嚴訊。期於取服。醴泉郡殺獄罪人丁若弼獄事段。連加同推。期於得情之意。分付道臣。何如。判付啓。長鬐縣殺獄罪人張小斤獄事段。元犯。雖曰歸一。詞案多有疑貳。蓋首先下手者汗良。而隨後助鬪者小斤也。木椎打額者汗良。而足趾踢脇者小斤也。彼打此踢。旣有先後之別。木椎足趾。又有輕重之殊兺除良。額顱脇肋。俱係要害致命之處。而一則血癊堅硬。一則微靑柔軟。卽此一款。可辨被傷之緊歇是去乙。特以踢處最疼之說。卽地顚仆之事。作爲小斤之斷案者。果能十分的當是乙喩。當孟三起鬧之時。旣被汗良之推打。又受小斤之足踢。渾身上下。無處不傷。則蠻觸鬪鬨之場。精神昏錯之中。一打一踢。孰緊孰歇。其何以箇箇知得。而況其將死迷亂之言。又豈可全然取信乎。且相持共仆之說。旣發必三之口招。復起更鬪之狀。又有江牙之目覩。則互相毆摶之際。或顚或仆。固非異事。而一番被踢之後。果若昏窒不省。則亦豈有復起更鬪之氣乎。元犯區別。專係傷處輕重。而今見前後文案。參以彼此事情。不無一二疑晦之端是如乎。更令道臣。親執詳査。狀聞爲旀。木椎一節。係是此獄肯綮。而屍親初檢之招。不爲發說是如可。及至覆檢。始乃提告者。亦涉可疑是去乙。一番取招之後。更不鉤覈其隱情是遣。囊阜被踢。緊出諸招。則顖門紅氣之有無。所當檢視。而前後檢狀。一不擧論者。以此以彼。大是疎漏。當該初覆檢官。竝推考爲旀。義城縣殺獄罪人李東致獄事段。當初起鬧。只爭十餘文之微。畢竟致命。乃在數三時之頃。醉呶相毆。雖無必殺之心。脊膂諸傷。皆是速死之處。不待三檢之沕合。元無一分之可疑是如乎。東致身乙。依前連加同推。期於取服爲旀。實因懸錄。果有不審之失。前後檢官段。依回啓推考爲旀。安東縣殺獄罪人順得獄事段。奸淫之律本嚴。傭雇之分又截兺不喩。强暴之計莫售。殺死之變先出。傷處狼藉。證參明白。而一味抵賴。敢云自顚自撲者。究厥情狀。萬萬兇慝。順得段。依前同推。期於趁卽取服爲旀。凡係獄情。雖無關緊者。必須事事照應。件件歸宿。然後方可決折。而此案段。被打而以自縊發狀者。已涉可疑是遣。室女之辱。莫大於玷汚。五日雇奴。敢稱數次和奸。則其爲難洗之累。果何如也。順得之倡言。在三月初七日。而其後二十餘日之間。一任順得之兇狂隳突。至四至五。美暹之觸石墜淵。不生不死。而爲其母與叔者。咫尺官府。初無一言告辨。畢竟推治。不過洞里之私罰。遂使守志之女。茹羞銜冤。被毆而沒。揆以常情。萬不近理。此尤可疑是遣。被毆人未死之前。擔置行兇者之家。使之救療者。亦係常漢惡習。而旣絶之後。舁運屍體。追到於順得所到處邑底門外者。又是可疑是如乎。凡此數三疑端。固無關於順得之償命與否。而其在重獄體之道。決不容一毫未審。分付道臣。別定査官。應問人處。逐條取招。待狀聞稟處爲旀。新寧縣殺獄罪人河玉暹獄事段。金女致命之端。只在於醉飽壓築二段。而以屍親干訂之招觀之。皆稱飮酒。其時金女之醉飽。似無可疑是遣。渠旣乘醉抱人。委身自仆。則其勢必在下。而彼亦隨倒其上。相摶要害者。亦理所必至是如乎。玉暹招中隨仆於上。而蒼黃不知觸於其處云者。卽其實情也。壓築亦渠自取。執此二段。細加究理。金女之致死。特邂逅。非故殺。然而如法償命。大非審克之政是遣。且聞前伯言。亦嘗起疑於此獄云。以此以彼。宜付從輕之科。至若由我之律。渠焉敢倖逭。玉暹身乙。加刑一次定配爲旀。獄中懷孕。已至五朔。而矇然不察。因仍訊推。寧有如許獄體。萬有一致斃於杖下。是一獄而隕兩人之命。後弊除良。殘忍甚矣。事足干和。情亦切惻。當該推官等。拿問處之爲旀。固城縣殺獄罪人朴古音才獄事段。生前救療。死後收葬。便是斷案兺不喩。眉額之擠傷。胸膛之拳觸。渠亦自服是遣。五朔之間。傷處不爛。一廛之人皆爲立證。此可見有冤必伸。自孼難逭是如乎。古音才段。另加同推。期於輸款爲旀。醴泉郡殺獄罪人丁若弼獄事段。檢驗同推外。本道會査者。一矣。該曹覆奏者。四矣。大臣收議者。一矣。獄體雖嚴。人命雖重。朝家雖極欽恤。許多獄案中。豈於此囚耳。亦獨爲留難。過加審愼。至於遍詢而不知止哉。誠以仁得若弼載大中。若弼之斷爲元犯。未見具必然也。載範若弼。雖曰相毆。載範則醉酗。若弼則逃避。鬪鬨之際。强弱頓異。載範致命。可見其不由於被毆是遣。載範被縛之後。當夜行兇。他無看證兺不喩。若弼之縛載範。非爲其主之受毆。卽因其父之被打。則毒拳猛踢。不言可知是去乙。前後檢官査官之姑捨犯手之仁得。而必以無看證不分明之若弼。硬定元犯者。槪以起鬧於若弼之家。被縛於若弼之奴。渴葬於若弼之手。參以情跡。儘有疑晦之端。而殊不知構釁者雖若弼。而逞憤者實仁得也。甘心者又載大也。然而道臣曰。若弼元犯也。該曹曰。若弼元犯也。大臣亦曰。若弼元犯也。衆口一辭。便成鐵案。年前判下。槪不欲力排諸議。偏主已見乙仍于。姑令施行。猶存然疑是如乎。今因前道臣之還囚仁得。忽於經年之後。諺書承款。備陳情節。以外面觀之。則獄老生姦。往往有之。若弼之威脅仁得。慫慂仁得。使之自當者。容非異事。而若弼仁得。旣是奴主之間。則威脅慫慂。宜其久矣。而何故立證於前。變辭於後。判然兩人哉。此槪還囚之後。自分其有罪難逃。同獄以來。亦愍其無辜就死。許久隱忍。畢竟款伏。不待盤問。容易首實者。足見良心之猶不泯。乾道之本好還也。載大段。蓄憾於斫柱之擧。售嫌於同堂之親。結縛而不之救。殯斂而不之哭。敎誘孤兒而沮戱發狀。指揮悍奴而構陷本主。究其情狀。有浮於仁得。而旣已刑故。今屬勿論是在果。此獄已經判付。元犯換易。雖非道臣之所可擅。而罪人承款之後。次第考覆結案。別具狀聞。獄體則然。而考覆結案前。徑先親問。循例陳聞者。已涉疎率是遣。旣曰。仁得承款。而又請若弼同推者。亦近於一獄兩元犯之歸。以此以彼。俱失格式。道臣乙良。推考爲旀。若弼段。滯囚雖四五年。訊推亦累十次。而當初所犯。只爭首從之分耳。頃年參情之論。未見其十分襯當。到今反案之後。亦不可遽然全釋。姑爲減死定配爲旀。仁得段。令道臣更爲具格狀聞之意。行會爲良如敎。又啓目粘。咸興府殺獄罪人尹浹獄事段。依前同推。期於輸款爲白遣。屍親金中好金色等。前後變辭之罪。使之加刑勘放爲白乎旀。吉州牧殺獄罪人張奉葉獄事段。另加嚴訊。期於得情之意。分付。何如。判付啓。咸興府殺獄罪人尹浹獄事段。獄老生奸。雖曰有之。未有如此獄之至巧至密者是如乎。以兄則證之。以妻則憐之。笠下私語。獄中委札。可見其綢繆宛轉之狀。雖使犯者自明。何以加此。竝與最初立幟之兩漢。而一辭變招。牢不可破。如非貨賂之肆行。則豈得人死力至此哉。此而因仍漫漶。不卽成獄。從此諸道獄囚之稍饒富者。皆將符同屍親。粧出變招。三尺至嚴。寧有是也。大抵兩檢後反案。特是不常有之事。實因詞證。宜從檢狀。此囚段。決不可遽議傅輕。依前嚴訊。期於輸款爲有矣。獄貴審愼。後同推另飭推官。別出意見。各別詳覈。如有可以登聞之端。卿其具由狀聞爲旀。中好今色等之蔑倫敗紀之罪。不可以數次刑訊而懲其惡。竝加刑定配爲旀。殺獄文案。何等審愼處。而本道則覆檢招辭。一不載錄。誤書疊字。非止一二。何不照檢是隱喩。卿則推考爲旀。吉州牧殺獄罪人張奉葉獄事段。夫婦重倫也。雖有過誤。不宜有怒。而奉葉則旣棄前妻。又於宴爾之初。作此慘毒之擧。殘忍薄行。政爲此囚準備語是如乎。屍帳傷痕。旣符死後假縊之文。自縊與否。初無容更議。設令白女。乘憤縊死是良置。壯作木數打之說。渠旣納款。眞所謂挺與刃之何異。近於夫毆妻之獄。跡非故犯者。雖皆傅生。而至於此獄。情無可原。奉葉身乙。姑令依前同推。期於取服爲良如敎。又啓目粘。慶興府殺獄罪人金永龍獄事段。獄體至嚴。臣曹不敢擅便。上裁。何如。判付啓。慶興府殺獄罪人金永龍獄事段。此獄已經三檢。而縊死與踢死間。終未究竟。欲成獄則乏可執之明證。欲傅生則無可原之疑端。推官査報。道伯跋辭。無非懸空遙度。求說不得者是如乎。大抵凡事不出於常情之外。邀客證子。在渠何等重事。則未告官之前。決無先殺立證人之理是遣。覆檢三檢所有之踢痕。初檢時。又何不現出是隱喩。此等獄案。付之罪疑。無所不可。永龍身乙。參酌定配爲良如敎。